Video: Hond ry ŉ perdSkermgreep uit die video Sosiale media is die ideale manier om grappige inhoud te deel en video’s oor diere is gewoonlik baie gewild. ŉ Hond wat soos ŉ wafferse ruiter op ŉ perd ry, maak tans opslae. Die kort video wys hoe ŉ hond op ŉ perd ry wat deur die stad galop en selfs by ŉ verkeerslig stilhou. Die video is met die byskrif “Paw Patrol” gedeel, met verwysing na ŉ Kanadese kinderprogram met dieselfde naam. Dit is nie duidelik waar die drie kort video’s, wat al byna 400 000 keer gekyk is, verfilm is nie. Kykers lag lekker vir die toneel. “Ek verstaan nie wat gebeur nie, maar ek hou daarvan!” skryf een gebruiker. “Dit lyk soos die storielyn van ŉ volgende Pixar-tekenprent!” skryf ŉ ander persoon. Nog iemand sê hulle is onseker hoekom daar ŉ saal op die perd is, omdat nie een van die diere dit nodig het nie. “Miskien gaan die hond en ŉ mens in ŉ stadium plekke ruil.” “Te oulik en kosbaar,” skryf nog iemand. Paw patrol..???????????????? pic.twitter.com/SaeOh8Y8UQ — ????o̴g̴ (@Yoda4ever) July 16, 2022